Pages

Friday, September 21, 2018

Zaku Head part 3

The second base color is already applied over the Red oxide primer. I used Green (Resedagrun RAL 6011) from Mission Models as the base color then mixed with other colors for shadow and highlight.After the paint is already dried, I then scuff the surface with a flat brush and water and use a toothpick to scrape the surface here and there in order to create chips, scratches and wear areas on the surface (hairspray technique).The AK's Worn Effects from the previous step is helped to protect the Red oxide primer from being peeled off, also made the Green more easy to be created wear and tear.สีที่ใช้ในการพ่นครั้งนี้ผมใช้สีอะครีลิคของ Mission Models สี Resedagrun RAL 6011เป็นสีเขียวสำหรับรถถังเยอรมันครับ โดยผมพ่นทับส่วนของสีพื้นแดงทั้งหมด แล้วนำสีเขียวไปผสมกับสีอื่นๆเพื่อนำมาพ่นไล่แสงและเงาของสีเขียวอีกทีครับซึ่งแนวทางในการทำสีของงานชิ้นนี้ก็จะทำตามแนวทางของการทำสีรถถังเยอรมันในยุคสงครามโลกครั้งที่สองเลย คือพ่นด้วยสีแดงกันสนิมก่อนแล้วพ่นทับด้วยสีเขียว (คู่สีแดงเขียวที่ตัดกันยังช่วยทำให้งานดูน่าสนใจมากขึ้นด้วย) จากนั้นจึงค่อยนำไปทำร่องรอยต่างๆเพื่อจำลองสภาพของการผ่านการใช้งานส่วนการทำร่องรอยต่างๆ เนื่องจากในขั้นตอนก่อนหน้าได้พ่นเคลือบสีแดงไว้ด้วย Worn Effects ของ AK (แบบเดียวกับ hairspray technique) ซึ่งจะช่วยป้องกันไม่ให้สีแดงนั้นหลุดลอกออกเมื่อทำเทคนิคนี้ เมื่อสีเขียวแห้งสนิทแล้วจึงใช้พู่กันแบนจุ่มน้ำเปล่าทาลงบนสีเขียวทีละส่วนเล็กๆ แล้วใช้พู่กันถูไปมาตามขอบมุมต่างๆหรือพื้นผิวส่วนอื่นๆแบบเบาๆ จนสีเขียวเริ่มหลุดออก ส่วนรอยขูดขีดยาวๆก็ใช้การขูดด้วยไม้จิ้มฟัน ทำสลับไปมาจนสีเขียวตามส่วนต่างๆหลุดลอกออกจนเห็นพื้นสีแดง แล้วจึงไล่ทำแบบนี้ไปตามส่วนอื่นๆทั่วทั้งชิ้นงานจนกว่าจะพอใจครับในรูปที่ลงไว้จะเห็นส่วนของสีเขียวที่หลุดลอกออกจนเห็นสีพื้นแดง รวมถึงส่วนของสีเขียวเข้มที่เกิดจากส่วนของสีเขียวอ่อนที่ทับอยู่นั้นหลุดลอก ซึ่งเป็นผลจากการทำเทคนิคแฮร์สเปรย์ที่ได้อธิบายไป ส่วนสีน้ำตาลเข้มตามขอบมุมต่างๆนั้นเป็นการแต้มสีด้วยพู่กันในภายหลังเพื่อจำลองส่วนที่ขึ้นสนิมครับเมื่อเสร็จขั้นตอนของการพ่นสีและเตรียมพื้นผิวที่มีร่องรอยของสีถลอกและหลุดร่อนแล้ว หลังจากนี้จะเป็นการเพนท์เก็บรายละเอียดด้วยพู่กันและทำเวทเธอริ่งเพิ่มเติมด้วยสีเอนาเมลและสีน้ำมันเพื่อจำลองคราบสกปรกและคราบฝุ่นดินต่างๆอีกทีครับ